Wangari Maathai

Wangari Muta Maathai (1940 til 2011) esis Keniana medio-aktivisto. El laboris kom vice-medioministro di Kenia en 2004. Sama yaro el esis premiziita kun Nobel-premio pro sua ago por toleranta progreso, demokratio e paco.

Wangari Maathai fondis la movado Green Belt en 1977 por kombatar erodo da plantacajo di arbori. L'unesma arbori el plantacis en Nairobi, en "parko di libereso", kande la Keniana rejimo volis konstruktar ibe granda komerceyo. Elua ago efektigis desfacileso kun la rejimo, ed el esis dufoye enkarcerigita. En karcero el esis tormentita. Til nun l' organizuro plantacis c. 30 milioni arbori en multa Afrikana landi.

Wangari Maathai esis unesma estal Afrikana muliero, quo defensis sua diserturo pro doktoresko. El studiis biologio dum la yari 1960ma en Usa e Germania. Pose el docis biologio en multa universitati en Afrika ed en ocidentala landi.

 Extera ligilo 
 The Green Belt Movement

Kategorio:Keniani